CELEX: 32002F1216(01)
Language: el
Date: 2002-11-28 00:00:00
Title: Πράξη του Συμβουλίου της 28ης Νοεμβρίου 2002 για την κατάρτιση πρωτοκόλλου που τροποποιεί τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) και το πρωτόκολλο σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της

Avis juridique important

|

32002F1216(01)

Πράξη του Συμβουλίου της 28ης Νοεμβρίου 2002 για την κατάρτιση πρωτοκόλλου που τροποποιεί τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) και το πρωτόκολλο σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της  

Επίσημη Εφημερίδα αριθ. 312 της 16/12/2002 σ. 0001 - 0001

Πράξη του Συμβουλίουτης 28ης Νοεμβρίου 2002για την κατάρτιση πρωτοκόλλου που τροποποιεί τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) και το πρωτόκολλο σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της(2002/C 312/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Σύμβαση για την ίδρυση Ευρωπαϊκής Αστυνομικής Υπηρεσίας(1), και ιδίως το άρθρο 43, παράγραφος 1,το Πρωτόκολλο σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της(2), και ιδίως το άρθρο 18,την πρωτοβουλία του Βασιλείου του Βελγίου και του Βασιλείου της Ισπανίας(3),τη γνώμη του Ευρωπαϊκού Κοινοβουλίου(4),τη γνώμη του διοικητικού συμβουλίου,ΕΚΤΙΜΩΝΤΑΣ ότι το άρθρο 30 παράγραφος 2 της συνθήκης για την Ευρωπαϊκή Ένωση προβλέπει ρητά ότι πρέπει να διευκολύνεται η συμμετοχή της Ευρωπόλ σε κοινές ομάδες έρευνας και να θεσπίζονται μέτρα που επιτρέπουν στην Ευρωπόλ να ζητεί από τα κράτη μέλη να διενεργούν έρευνες για συγκεκριμένες υποθέσεις,ΠΡΟΚΕΙΜΕΝΟΥ να συμμετάσχει η Ευρωπόλ, ως υποστήριξη, σε επιχειρησιακές δράσεις κοινών ομάδων έρευνας των κρατών μελών απαιτείται προσαρμογή του Πρωτοκόλλου σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της,ΑΠΟΦΑΣΙΣΕ να καταρτίσει το επισυναπτόμενο πρωτόκολλο για την τροποποίηση της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) και του πρωτοκόλλου σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της, το οποίο υπεγράφη σήμερα από τους αντιπροσώπους των κυβερνήσεων των κρατών μελών της Ευρωπαϊκής Ένωσης,ΣΥΝΙΣΤΑ την εκ μέρους των κρατών μελών αποδοχή του σύμφωνα με τους αντίστοιχους συνταγματικούς τους κανόνες.Βρυξέλλες, 28 Νοεμβρίου 2002.Για το ΣυμβούλιοΟ ΠρόεδροςB. Haarder(1) ΕΕ C 316 της 27.11.1995, σ. 2.(2) ΕΕ C 221 της 19.7.1997, σ. 2.(3) ΕΕ C 42 της 15.2.2002, σ. 8.(4) Γνώμη που διατυπώθηκε στις 30 Μαΐου 2002 (δεν έχει ακόμα δημοσιευθεί στην Επίσημη Εφημερίδα).